Estonte nur tiuj, kiuj jam scias la anglan, povos lerni Esperanton per Duolingo. La kursoj de Esperanto en la franca, hispana kaj portugala malaperis en la retejo, kaj la longe preparita kurso de Esperanto en la ĉina neniam estis funkciigita.
#000000
La strigo de Duolingo nomiĝas Duo. Ĝi ne plu volas instrui Esperanton en la franca, hispana aŭ portugala.
#000001
Laŭ informoj, kiuj unue aperis en la Telegram-kanalo Agadujo, la kursoj de Esperanto en la franca, hispana kaj portugala malaperis pro decido de Duolingo ne plu akcepti novajn lernantojn. Tiuj, kiuj komencis la kursojn, provizore povos plu lerni, sed la kursoj ne estos ĝisdatigataj.
#000002
Ruth Kevess-Cohen, iama gvidanto de la teamo de la unua, anglalingva Esperanto-kurso de Duolingo, citas oficialan respondon, kiun ŝi ricevis de la entrepreno:
#000003
Duolingo lastatempe decidis haltigi la evoluigon de la kursoj Esperanto < portugala, franca kaj hispana.
#000004
Ni volas fokusi niajn energion kaj rimedojn al plibonigo de niaj nunaj kursoj. Ĝis nun tiuj tri kursoj ricevis tre malaltan interesiĝon kompare kun aliaj kursoj en la platformo, kaj ni ne vidas realisman vojon subteni ilin, almenaŭ en la nuna tempo. Bonvolu noti, ke ĉi tiu decido ne estas definitiva, kaj ke ni rekonsideros nian liston de kursproponoj ĉiujare.
#000005
Ni scias, ke ĉi tiu estas peza decido, ĉar la kursoj postulis grandan kvanton da laboro de multaj homoj, inkluzive kursajn kontraktulojn kaj Duojn [volontulojn], kaj ĉar Duolingo strebas proponi vastan gamon da lingvoj inkluzive Esperanton (kaj ni plu proponos Esperanto < angla).
#000006
En la praktiko tio signifas, ke dum la antaŭvidebla estonteco eblos lerni Esperanton ĉe Duolingo nur pere de la angla lingvo. Tio signifas ankaŭ, ke la laboro de multaj volontuloj, kiuj okupiĝis pri la Esperanto-kursoj, grandparte estas forĵetata.
#000007
La kursoj en aliaj lingvoj ol la angla ne tuj malaperos, sed novaj lernantoj ne plu povos registriĝi en ili. Tiuj, kiuj ne jam registriĝis, estas nun aŭtomate plusendataj al la anglalingva kurso.
#000008
La portugallingva kurso de Esperanto ĉe Duolingo laŭ la informo en la retejo havas 144 000 aktivajn lernantojn. Tio estas ne sufiĉe multaj, tial novaj lernantoj ne plu estos akceptitaj.
#000009
Granda ŝanĝo en la koncepto de Duolingo okazis jam antaŭ du jaroj, kiam la entrepreno ĉesis uzi volontulojn en evoluigo de novaj kursoj kaj iĝis plene komerca entrepreno.
#000010
Ĝis tiam, dum preskaŭ dek jaroj, volontuloj havis gravan rolon en la ellaborado de novaj kursoj, interalie la kursoj pri Esperanto. Nun Duolingo volas koncentriĝi je tiuj kursoj, per kiuj ĝi povas gajni monon.
#000011
Pasintjare Duolingo krome anoncis, ke malaperos ĝiaj diskutforumoj por specifaj kursoj, inter ili ankaŭ la aktivan esperantlingvan forumon.
#000012
La unua Esperanto-kurso en Duolingo, tiu en la angla, estis lanĉita la 28-an de majo 2015. La dua kurso, tiu en la hispana, estis lanĉita fine de 2016, kaj la tria, portugallingva kurso de Esperanto aperis en majo 2018.
#000013
Kurso de Esperanto por ĉinlingvanoj estis anoncita pasintjare kaj devis iĝi alirebla en junio 2022, sed neniam aperis.
#000014
‒ Tiu kurso ne estos eldonita de Duolingo, bedaŭrinde. Neniu plu prilaboras ĝin... Ŝajnas, ke la firmao ne konsideras tiun kurson sufiĉe grava por pagi homojn trakti ĝin. Duolingo ne plu permesas volontulan laboron, Ruth Kevess-Cohen tiam klarigis al Libera Folio.
#000015
La portugallingva kurso de Esperanto laŭ informo en la retejo de Duolingo havas nun 144 000 aktivajn lernantojn. Tio laŭ la entrepreno do estas “tre malalta interesiĝo kompare kun aliaj kursoj en la platformo” – alivorte, la kvanto de lernantoj ne sufiĉas por doni al Duolingo la deziratan profiton.
#000016
La anglalingva kurso de Esperanto nun havas 316 000 aktivajn lernantojn, laŭ informo en la retejo. Momente tio ŝajnas sufiĉi por certigi profiton, ĉar oni ne anoncis fermon de tiu kurso.
#000017
En la retejo Reddit la uzanto Verdasuno argumentas, ke esperantistoj devas mem zorgi pri retaj kursoj de Esperanto, ĉar profitcelaj firmaoj evidente ne pretas tion fari:
#000018
– Oni ne plu povas fidi al Duolingo, Esperanto ne plu gravas por la kompanio. Estas nur iom da tempo antaŭ ol Esperanto malaperos el Duolingo por ĉiuj, krom anglalingvanoj.
#000019
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000020
Nederlanda gazeto pri konfliktoj en Esperantujo
#000021
Burundo retiris sian kandidatiĝon por IJK 2024
#000022
Verŝajne temas pri tio ke nenio pagos por reklamoj por la paĝoj de malofte instruitaj lingvoj. Memoru ke servi vin ne estas la celo de Duolingo: ili volas vendi viajn okulojn al aliaj.
#000023
Parte temas pri reklamoj, parte temas pri la eblo “vendi” la kursojn kaj tiel enspezi.
#000024
Post la ŝanĝo al publika akcia firmao, la sola celo de Duolingo estas profito por la akci-posedantoj.
#000025
Iu kiu iomete informiĝus pri la agado kaj filozofio de Luis von Ahn en la komenco de la Duolingo-kursoj pri Esperanto neniel surpriziĝus pri la ŝanĝo, aŭ dirus “ni ne plu povos fidi Duolingon.” Oni neniam saĝe fidis ĝin.
#000026
Efektive, okazis mutuala ekspluatado. Esperantistoj ekspluatis la tiaman sintenon de Duolingo por krei kaj disponigi kursojn, kaj Duolingo ekspluatis multajn volontulojn kiuj kontribuis milojn da horoj kaj finfine mem posedis nenion. Ne estas klare, kiu gajnis de la aranĝo.
#000027
Estas laŭ mi tre klare, ke Esperantujo gajnis multegon de la entuta aranĝo, eĉ se nun, bedaŭrinde, parto malaperas. Unuflanke ekestis milionoj da eklernantoj, supozeble dekmiloj da finlernantoj de Esperanto. Aliflanke kreiĝis kompreno, ke multaj Esperanto-aktivuloj malmulton komprenas pri la reala mondo (grava funkciulo de UEA murmuris, ke li estis surprizita, kiam dudek mil homoj eklernis per la kurso en la unuaj tagoj; tiel montriĝis la forte mankanta memfido kaj kompreno de la allogeco de Esperanto flanke de multaj Esperanto-aktivuloj).
#000028
Ĉu troveblas aktuala statistiko, kiom da homoj eklernis Esperanton ĉe Duolingo kaj kiom da ili finis la kurson? En la Esperanta Vikipedio estas nur datumo por 2015-2017.
#000030
Eble indus ekkampanji por draste plialtigi la nombron de lernantoj en ĉiuj versioj de Duolingo por instruado de Esperanto, kaj send(ig)i multajn mesaĝojn al Duolingo postulante de ili aldoni alilingvajn instruadojn de Esperanto en Duolingon.
#000032
Tute ne surprizas min tia decido, el entrepreno kiu antaù chio celas profiton. Nu, por lernemuloj de esperanto feliche eskzistas aliaj solvoj sur la reto! Pierre
#000033
Tute ne estas surprize. Malfeliĉe, ni loĝas sube kapitalismo kaj profito ĉiam venkos. Ni ne devus fidi profitcelajn firmaojn zorgi pri homaj bezonoj kaj voloj kiel lingvlernado.
#000034
Mi eltrovis liberan, apertan, platformon nomiĝas Librelingvo: Eble, se la krudaj materalioj pri la eksduolingvaj kursoj estas haveblaj de la voluntuloj; esperantistoj povus krei kursojn por Librelingvo. Vere, mi volas federan sistemon da serviloj kiuj uzas laŭnormajn dataojn por disdoni kursojn.
#000035
Mi havas bonajn memorojn pri lerni Esperanton per Duolingvo; sed estas fakto ke la platformo estas privata kaj profitcela. Ili ne estas via amikoj, ili volas vian monon.
#000036
Neniuj materialoj de Duolingo estas haveblaj al la kurs-kreantoj. Ĉio, kion ili kreis, estas posedaĵo de Duolingo mem.
#000037
Kiam Duolingo ĉesis uzi la teamojn de volontuloj, la ĉefaj kontribuintoj ricevis “forigan pagon”. “Jen iom da mono. Ĉio, kion vi faris, estas nia. Adiaŭ.”
#000038
Tre malĝoja decido, sciante kiom da novaj homoj eklernis Esperanton per Duolingo ekde 2015, kaj kiom da voluntula laboro estis enmetita.
Se iu voluntulo nun serĉas novan agadon: Mi ŝatus atendigi al – estas laŭ mia scio la sola EO kurso sub libera permesilo (Creative Commons). Do eĉ se la retejo ĉesus ekzisti – ĉiu povos starigi ĝin ĉe nova adreso. Tiel la agado neniam estos forĵetita.
Dum la lasta monato, la retejo havis ~1000 vizitantojn ĉiutage. Aktuale, la ruslingva kurso estas tre ofte vizitita. Por la projekto, oni bezonas tradukanktojn, kontrollegantojn, sed ankaŭ (ap-)programistojn aŭ retfasonistojn.
#000039
Mi volas danki vin pro ĉi tiu iniciato, kiu estas vere unika. Al mi ŝajnas, ke oni ĝis nun ne komprenas ĝian ĉefan valoron. Tio ja estas ununura ilo, kiu ebligas tuj “gustumi” la lingvon kaj vidi, kiel ĝi funkcias. Ja ĝuste tiel ĉi oni prezentu Esperanton al la mondo kaj ĝuste tio ĉi estas ĝia avantaĝa flanko, kiu kapablas kapti atenton — ke la “mekaniko” de la lingvo estas facile observebla kaj komprenebla. Zamenhof en la Unua libro skribis, ke unua postulo al internacia planlingvo estas, ke oni povu lerni ĝin ludante. Via kurso do montras vojon al tio.
#000040
UEA kaj ESF povus pagi sian tutan kapitalon al Duolingo, kaj tio ne sufiĉus. Ne vivu en fantazia mondo.
#000043
Ekzakte. Laŭ la financa resumo por la lasta kvarono en 2022 kaj por la tuta jaro Duolingo malkovras, ke la neta malprofito por la jaro 2022 estis 56,6 milionoj da USD.
#000044
Kompreneble Duolingo povus limigi, kiom da lernantoj rajtas uzi la sistemon kaj ĉi tiel la firmao povus havi malpli multekostajn servilojn ktp. Sed Duolingo elektis, ke ĝi estu havebla por ĉiuj kaj tio kostas.
#000045
Post la apero de ĉi tiu artikolo, Chuck Smith malkovris, ke la ne-anglalingvaj kursoj plu estas atingeblaj por novaj lernantoj, eĉ se la enirejo ne estas same facile trovebla kiel pli frue. Ni petis klarigon de Duolingo, sed ĝis nun ne ricevis respondon.
#000046
La portugallingva kurso momente estas atingebla per la rekta ligilo:
#000047
La hispanlingva per la rekta ligilo:
#000048
Tamen, se oni aliras la ligilojn per anonima fenestro de retumilo, ĉiuj ligiloj ial kondukas al la anglalingva kurso. Povas temi pri ia cimo en la retejo – aŭ oni ne jam fermis ĉiujn kaŝajn enirejojn al la nuligotaj kursoj.
#000049
Kiam mi legas la komentojn ĉi tie, mi ne povas eviti ekhavi impreson, ke Esperantistoj ne komprenas financajn faktojn. Estas tute alia afero krei retejon por loka Esperanta grupo ol havi infrastrukturon de servilojn, retejon por lernado kaj ĝisdatigi la poŝtelefonajn aplikaĵojn. La lastmenciita tutaĵo multe kostas.
#000050
Ĝuste pro tiuj kostoj Duolingo decidis listiĝi ĉe la borso kaj tiel havi eblon kolekti monon por daŭrigi funkcii. Ŝajnas al mi, ke Duolingo ankaŭ devas ŝpari, por ke ne estu tiel malprofita.
#000051
(Mi jam menciis ĉi tiun aferon en la artikolo La forumoj en Duolingo malaperos ĉi tie en Libera folio.)
#000052
Mia antaŭa komento ricevis 17 malŝatojn ĝis nun, do mi reprovas esprimi kion mi intencis precipe per “kampanjo”.
Laŭ mi, Duolingo povas esti tre grava por ni ĉar ĝi estas ekster-movada – do iele “neŭtrala” – retejo, kiu prezentas kaj instruas nian lingvon inde. Nur tio, ke (ankaŭ) tia profitcela retejo prezentas ankaŭ Esperanton ĉe la aliaj lingvoj kiel la angla, multege helpas al novuloj (t.e. la ekstera publiko) havigi al si pozitivan sintenon al nia lingvo kaj eklerni ĝin.
Ni ne forgesu “la Duolingo-generacion” de esperantistoj, pluraj el kiuj jam respondecis/as en tre gravaj postenoj/roloj en nia movado: la pria videeto en Jutubo kun titolo “New Esperanto Speakers: The Duolingo Generation” (Novaj Esperanto-parolantoj: La Duolinga Generacio) dum la lastaj 2 jaroj spektiĝis 46000 fojojn kaj ricevis 2700 ŝatojn kaj 202 komentojn en diversaj lingvoj (
#000053
). En la videeto ĉiuj lernintoj de Esperanto parolas flue en Esperanto pri siaj sukcesaj spertoj ĉe Duolingo kaj ĝi havas subtitolojn en 7 lingvoj kaj aŭtomatan tradukon subtitole en dekoj da lingvoj – mi provis la persan aŭtomatan tradukon kaj apenaŭ vidis gravan eraron.
Mi kredas, ke nur tio, kion la videeto donas al la ekstera mondo, valorigas al ni almenay iom peni por reteni ĉiu-lingvajn instruadojn de Esperanto ĉe Duolingo kaj eĉ provi aldonigi novajn lingvojn tie por instruado de nia lingvo.
Eble nura disinformado pri Duolingo fare de ni por havigi al ili pli da lernantoj en diverslingvaj versioj de instruado de Esperanto, kontentigos ilin por reteni la kursojn. Per “kampanjo” mi ĉefe intencas tion. Se tio verŝajnas efika kaj farebla, eble ni daŭre aperigu en niaj retejoj, sociaj komunikiloj kaj revuoj anoncojn/informojn pri Duolingo.
#000054
Utiligante chefe lingvomodelon ChatGPT, parolrekonilon Whisper kaj parolsintezilon eSpeak, mi kreis tiun Esperanto-kurson por germanlingvanoj.
#000055
Estas ridinde, ke Universala Esperanto-Asocio elspezas sen sukceso centmil eŭrojn je propra paĝaro anstataŭ taskigi seriozan firmaon krei multlingvajn paĝarojn por lerni Esperanton. Sed nu, kion ankoraŭ atendi de asocio, kiu diras disvastigi Esperanton, sed lasas tiun taskon grandparte al aliaj, malgraŭ ke ĝi posedas pli da mono ol iu ajn alia organizo en Esperanto.
#000056
Tamen tre interesa ideo, Andreas! Bedaŭrinde ĉe mi tute ne funkcias: Se mi alklakas “sendi”, okazas nenio. Verŝajne mi faras ion malĝuste.
#000057
Dankon por elprovado. Ne sufichas, nur alklaki “Sendi”. Oni devas ankau enigi tekston. Okaze de leciono 1 tio estas en la germana: “Schreib sechzehn Fragen einschließlich Antworten, wodurch man die wichtigsten sprachlichen Grundlagen des Esperanto lernt.”
(Skribu dek ses demandojn inkluzive respondojn, per kiuj oni lernas la plej gravan lingvan bazon de Esperanto.)
Kaj oni devas pacience atendi la eligon.
#000058
La retpaĝaroj pri kiuj vi atentigas, estas terure malnovmodaj. Se mi volas lerni aliajn lingvojn, mi povas fari tion per tre modernaj lerniloj. Kursoj kun riĉe ilustritaj libroj, retpaĝaroj kun filmetoj ktp... tio mankas en Esperantujo.
Pli modernaj evidente estas (is?) Duolingo kaj ankaŭ la kurso de Eurotalk pri kiu kunlaboris Katalin Kováts. Sed ili ambaŭ taŭgas nur por komencantoj. Modernajn, pli seriozajn kursojn por pli enprofundiĝi en la lingvo mi ne konas.
#000060
En ghi eble estas ia malpermeso de shprucfenestroj au similo. Jen alternativo: Ensalutinte en OpenAI, oni povas enigi la tekstojn en Playground -> Chat.
Cetere: Tie oni povas ankau enigi parolatan Esperanton per mikrofono au sondosiero (detaloj).
#000062
Bruce: “Modernajn, pli seriozajn kursojn por pli enprofundiĝi en la lingvo mi ne konas.”
#000063
La manko de tiaj kursoj estas jam de longe konata fenomeno. Miakonjekte okaze de Esperanto estas tiel, ke la plej multaj komencintoj progresas ne nepre per pliaj kursoj, sed per aktiva partoprenado en skribaj au parolaj konversacioj virtualaj au vizagh-al-vizaghaj.
#000064
Kiuj agadoj krom mia estas cele al tio, disponigi Esperanto-kurson per helpo de ChatGPT?
#000065
Pri ghi aktuale estas amaskomunikila furoro. Ghin ni eluzu, por konduki homojn al Esperanto.
#000066
Jes, sed tio havas la malavantaĝojn, ke multaj restas eternaj komencantoj – ja ankaŭ tio estas konata fenomeno en Esperanto – kaj se homoj sukcesas tamen progresi, tio ankoraŭ ne signifas, ke ili havas vere vastajn lingvokonojn.
#000067
En antaŭaj tempoj pli ofte naciaj E-organizoj prizorgis ekzamenojn kaj ankaŭ lernomaterialojn sed tio nun tute mankas en multaj landoj kaj UEA klare fajfas pri tio kaj faras nenion pri tiu situacio kvankam ĝi asertas, ke ĝia celo estas la disvastigo de Esperanto...
#000068
Bryce: “... anstataŭ taskigi seriozan firmaon krei multlingvajn paĝarojn por lerni Esperanton.”
#000069
Nu, da multlingvaj retpagharoj, por lerni Esperanton, estas almenau du:
#000070
Pri 1 atentigas UEA ekzemple tie.
#000071
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000075